
Ministru kabineta rīkojums Nr. 801
Rīgā 2025. gada 10. decembrī (prot. Nr. 51 15. §)
Par valsts kustamās mantas nodošanu bez atlīdzības Moldovas Republikai
· 1. Saskaņā ar Publiskas personas mantas atsavināšanas likuma 43.1 panta pirmo daļu atļaut Iekšlietu ministrijai (Valsts robežsardzei) nodot Moldovas Republikai (Moldovas Republikas Iekšlietu ministrijas Robežpolicijas Ģenerālinspekcijai) bez atlīdzības valsts kustamo mantu – divus treilerus ar ķīļblokiem (kopējā bilances vērtība 0,00 euro).
· 2. Valsts robežsardzei organizēt valsts kustamās mantas nogādāšanu Moldovā un nodošanu Moldovas Republikas Iekšlietu ministrijas Robežpolicijas Ģenerālinspekcijai.
· 3. Valsts robežsardzei atbilstoši Ministru kabineta 2006. gada 25. jūlija noteikumu Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 3. punktam noslēgt līgumu par šā rīkojuma 1. punktā minētās valsts kustamās mantas nodošanu bez atlīdzības Moldovas Republikas Iekšlietu ministrijas Robežpolicijas Ģenerālinspekcijai.

